KOMISIJOS REGLAMENTAS (EB) Nr. 510/2002
2002 m. kovo 21 d.
pataisantis Reglamentus (EB) Nr. 75/2002, (EB) Nr. 93/2002, (EB) Nr. 107/2002, (EB) Nr. 111/2002 ir (EB) Nr. 112/2002, kurie nustato standartines importo vertes, taikomas nustatant vaisių ir daržovių įvežimo kainą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 21 d. Komisijos reglamentą (EB) Nr. 3223/94 dėl išsamių taisyklių, taikomų susitarimams dėl vaisių ir daržovių importo([1]), su paskutiniais pakeitimais, padarytais Reglamentu (EB) Nr. 453/2002([2]), ypač į jo 4 straipsnio 1 dalį,
kadangi:
(1) Komisijos reglamentai (EB) Nr. 75/2002([3]), (EB) Nr. 93/2002([4]), (EB) Nr. 107/2002([5]), (EB) Nr. 111/2002([6]) ir (EB) Nr. 112/2002([7]) nustato standartines importo vertes, taikomas nustatant pomidorų įvežimo kainą.
(2) Tų reglamentų prieduose aptikta klaida. Todėl minėti reglamentai turėtų būti pataisyti.
(3) Reglamento (EB) Nr. 3223/94 4 straipsnio 3 dalyje numatyta, kad kai tam tikros kilmės produktui nėra įsigaliojusi jokia standartinė importo vertė, jam taikomas standartinių importo verčių, galiojančių tam produktui, vidurkis. Todėl, jei tikslinamas bent vienas standartinių importo verčių komponentų, tas vidurkis turėtų būti perskaičiuojamas.
(4) Suinteresuotoji šalis turi pateikti prašymą taikyti pataisytą standartinę importo vertę, kad šiai šaliai nesusidarytų nepalankios sąlygos dėl vertės taikymo atgaline data,
PRIĖMĖ ŠĮ REGLAMENTĄ:
1 straipsnis
Pomidorams taikomos standartinės importo vertės, išvardytos Reglamentų (EB) Nr. 75/2002, (EB) Nr. 93/2002, (EB) Nr. 107/2002, (EB) Nr. 111/2002 ir (EB) Nr. 112/2002 prieduose, pakeičiamos standartinėmis importo vertėmis, išvardytomis priedo lentelėje.
2 straipsnis
Suinteresuotajai šaliai pateikus prašymą, muitinė, kurioje buvo dokumentais įformintas importas, sugrąžina dalį muito mokesčio, sumokėto už trečiųjų šalių kilmės pomidorus, kurie buvo išleisti į laisvą apyvartą pataisytų reglamentų taikymo laikotarpiu. Prašymai dėl muito grąžinimo kartu su išleidimo į laisvą apyvartą deklaracija pateikiami ne vėliau kaip trečio mėnesio, skaičiuojant nuo šio reglamento įsigaliojimo dienos, paskutinę dieną.
3 straipsnis
Šis reglamentas įsigalioja 2002 m. kovo 22 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. kovo 21 d.